  Туспуктэм: Сарапулысь лулчеберетъя, спортъя но егитъёсын ужанъя управленилэн пресс-службаез Наталия Сильвестрова Сарапулын Совето Союзысь но Россиысь актёрлы но кинорежиссёрлы Сергей Бодровлы сӥзем граффити кылдытӥзы. Суредэз егитъёслэн кичӧлтонъёссыя «Атмосфера» вожвылъяськонын вормем «Кумиры поколений» ӵектос улсын быдэстӥзы. Со сярысь карысь лулчеберетъя, спортъя но егитъёсын ужанъя управленилэн пресс-службаез ивортӥз. Граффитиын актёрез «Брат» но «Брат 2» киноосысь валтӥсь герой – Данила Багров рольын возьматӥзы. Озьы ик суред вылэ геройлэсь тодмо верамзэ гожтӥзы: «В чем сила, брат?» - «Сила – в правде». Муралэз усьтон Ленин нимо паркын Егитъёслэн нуналазы 24-тӥ инвожое 9 часын ортчоз. Тодэ вайытом, Ижкарын Россиысь дано баскетболистлы Андрей Кириленколы сӥзем граффитиез суредазы. Тегъёс: суредасьёс Лулчеберет кино Сарапул Удмуртия  